สวัสดีค่ะ หนูมีอาการเจ็บอกด้านซ้ายร้าวไปสะบักหลังด้านซ้าย เวลาหายใจลึกๆจะรู้สึกปวดแปล๊บๆแล้วจุกอก มีอาการหัวใจเต้นแรงใจสั่นเหนื่อยง่ายอ่อนเพลียร่วมด้วยมาประมาณ5วันค่ะ และคลำหน้าอกแล้วพบว่ากระดูกหน้าอกซ้ายนูนขึ้นมามากกว่าซี่อื่นๆหนึ่งซี่(กดไม่เจ็บ)ไม่ทราบว่าอาการข้างต้นเป็นอาการของโรคอะไรและกระดูกผิดปกติหรือเปล่าคะ *ไม่แน่ใจว่าหนูไปโดนอะไรกระแทกมาหรือทำงานหนักอะไรในช่วงก่อนหน้าค่ะ*
สวัสดีค่ะ การวินิจฉัยที่เป็นไปได้-กระดูกอ่อนที่หน้าอกอักเสบจากการกระแทก-กล้ามเนื้ออักเสบจากการกระแทก-มีเยื่อหุ้มปอดอักเสบ-เจ็บจากหัวใจ มักเป็นเจ็บตื้อๆ เหมือนมีของหนักมาทับ ร้าวไปกรามหรือไหล่จากประวัติน่าจะเป็นกล้ามเนื้อหรือกระดูกอ่อนอักเสบมากที่สุดค่ะการดูแลตัวเองเบื้องต้น งดยกของหนัก งดการโดนกระแทกซ้ำ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากยังมีอาการเจ็บหน้าอกเรื้อรัง เป็นมากกว่า 2 อาทิตย์ เจ็บมากขึ้นเรื่อยๆ มีไข้ ไอ บวม หอบเหนื่อยร่วมด้วย ควรไปพบแพทย์เพื่อหาสาเหตุเพิ่มเติมดังกล่าวไป